Neuvoston 19 päivänä joulukuuta 2000 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 6/2001 Euroopan parlamentin ja neuvoston direktiivin antamiseksi rehuseosten liikkuvuudesta annetun neuvoston direktiivin 79/373/ETY muuttamisesta ja komission direktiivin 91/357/ETY kumoamisesta



Virallinen lehti nro C 036 , 02/02/2001 s. 0035 - 0040



Neuvoston 19 päivänä joulukuuta 2000 vahvistama Yhteinen kanta (EY) n:o 6/2001 Euroopan parlamentin ja neuvoston direktiivin 2000/.../EY antamiseksi rehuseosten liikkuvuudesta annetun neuvoston direktiivin 79/373/ETY muuttamisesta ja komission direktiivin 91/357/ETY kumoamisesta (2001/C 36/03) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 152 artiklan 4 kohdan b alakohdan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ottavat huomioon alueiden komitean lausunnon(3), noudattavat perustamissopimuksen 251 artiklassa määrättyä menettelyä(4), sekä katsovat seuraavaa: (1) Neuvoston direktiivissä 79/373/ETY(5) vahvistetaan säännöt rehuseosten liikkuvuudelle yhteisössä. (2) Tuoteselostemerkintöjen osalta direktiivin 79/373/ETY tarkoituksena on varmistaa, että kotieläintuottajille annetaan puolueetonta ja mahdollisimman tarkkaa tietoa rehujen koostumuksesta ja käytöstä. (3) Tähän saakka direktiivissä 79/373/ETY on säädetty tuotantoeläinten rehuissa käytettyjen rehuaineiden joustavasta ilmoittamisesta ilman täsmällistä mainintaa niiden määristä, jolloin on annettu mahdollisuus ilmoittaa rehuaineiden ryhmät itse rehuaineiden sijasta. (4) Naudan spongiforminen enkefalopatia -taudin (BSE) aiheuttama kriisi ja äskettäinen dioksiinikriisi ovat kuitenkin osoittaneet, että nykyiset säännökset ovat riittämättömät ja että on tarpeen säätää yksityiskohtaisempien tietojen antamisesta tuotantoeläimille tarkoitettujen rehuseosten sisältämien rehuaineiden laadusta ja määrästä. (5) Yksityiskohtaisten määrällisten tietojen antaminen voi auttaa mahdollisesti saastuneiden rehuaineiden jäljittämisessä tiettyihin eriin, mistä on etua kansanterveydelle ja mikä estää sellaisten tuotteiden haaskaantumisen, jotka eivät aiheuta merkittävää vaaraa kansanterveydelle. (6) Näin ollen olisi tässä vaiheessa edellytettävä, että tuotantoeläimille tarkoitettujen rehuseosten tuoteselosteissa ilmoitetaan niiden sisältämien rehuaineiden pitoisuudet painoprosenttiluokittain. (7) Käytännön syistä olisi sallittava, että tuotantoeläinten rehuseosten sisältämiä rehuaineita koskevat tuoteselosteet annetaan erityisessä tuoteselosteessa tai saateasiakirjassa. (8) Rehujen sisältämien rehuaineiden ilmoittaminen tuoteselosteessa on tietyissä tapauksissa tärkeä tiedon lähde kotieläintuottajille. Tuoteselostemerkinnöistä vastuussa olevan tahon olisi sen vuoksi kotieläintuottajan erillisestä pyynnöstä annettava yksityiskohtainen luettelo kaikista käytetyistä rehuaineista painoprosentteina ilmaistuna. (9) Lisäksi on tärkeää, että rehuseosten valmistaja voi valita mahdollisuuden antaa vapaaehtoisesti kaikkien käytettyjen rehuaineiden painoprosentteina ilmaistu yksityiskohtainen luettelo. (10) On myös tärkeää huolehtia siitä, että tuoteselosteiden oikeellisuus voidaan virallisesti varmistaa rehujen liikkumisen kaikissa vaiheissa. Toimivaltaisten viranomaisten olisi siten valvottava rehuseosten tuoteselostemerkinnöissä annettavien tietojen oikeellisuutta rehujen virallisen valvonnan järjestämistä koskevista periaatteista 25 päivänä lokakuuta 1995 annetun neuvoston direktiivin 95/53/EY(6) säännösten mukaisesti, ja rehuseosten valmistajien olisi tämän valvonnan tehokkuuden varmistamiseksi annettava toimivaltaisten viranomaisten käyttöön kaikki liikkeeseen laskettaviksi tarkoitettujen rehujen koostumusta koskevat asiakirjat. (11) Olisi myös annettava erityissäännökset lemmikkieläinten rehujen tuoteselostemerkinnöistä ottaen huomioon tällaisten rehujen erityisluonteen. (12) Koska tulevaisuudessa ei enää ole mahdollista tuotantoeläimille tarkoitettujen rehuseosten sisältämien rehuaineiden osalta ilmoittaa niiden ryhmiä itse rehuaineiden sijasta, olisi muiden eläinten kuin lemmikkieläinten rehuseosten merkinnöissä käytettävistä rehuaineista 13 päivänä kesäkuuta 1991 annettu komission direktiivi 91/357/ETY(7), OVAT ANTANEET TÄMÄN DIREKTIIVIN: 1 artikla Muutetaan neuvoston direktiivi 79/373/ETY seuraavasti: 1) Muutetaan 5 artiklan 1 kohta seuraavasti: a) Korvataan j alakohta seuraavasti: "j) eränumero". b) Lisätään alakohta l seuraavasti: "l) Muille kuin lemmikkieläimille tarkoitetuissa rehuseoksissa maininta luettelo tähän rehuseokseen sisältyvistä rehuaineista ja ilmoitus niiden painoprosenteista on saatavissa: ... (tässä kohdassa tarkoitetuista merkinnöistä vastuussa olevan nimi tai toiminimi, osoite tai päätoimipaikka sekä puhelinnumero). Asiakkaan pyynnöstä rehuseosten valmistajan on ilmoitettava asiakkaalle kyseisen rehuseoksen kunkin rehuaineen pitoisuus prosentteina." 2) Muutetaan 5 artiklan 3 kohta seuraavasti: a) Kumotaan c alakohta. b) Korvataan g alakohta seuraavasti: "g) kaikkien rehuseosten osalta ilmoitus kunkin siihen sisältyvän rehuaineen pitoisuudesta prosentteina". 3) Korvataan 5 artiklan 5 kohdan d alakohta seuraavasti: "d) säilyvyys, nettomäärä, eränumero sekä hyväksyntä- tai rekisteröintinumero voidaan merkitä 1 kohdassa tarkoitettujen tietojen merkitsemiselle varatun kohdan ulkopuolelle; tällöin on näiden mainintojen ohessa oltava ilmoitus siitä, missä nämä tiedot ovat näkyvillä." 4) Korvataan 5 c artikla seuraavasti: " 5 c artikla 1. Rehuaineita ilmoitettaessa on kaikki rehuseoksen sisältämät rehuaineet lueteltava erityisnimillään. 2. Rehuaineiden luetteloinnissa on noudatettava seuraavia sääntöjä: a) muille kuin lemmikkieläimille tarkoitetut rehuseokset: i) rehuaineet luetellaan rehuseoksessa olevien painoprosenttiosuuksien mukaisesti suurimmasta pienimpään sekä ilmaistuina liitteessä olevassa C osassa vahvistettujen luokkien mukaisesti, tai ii) 5 artiklan 3 kohdan g alakohdan säännöksiä sovellettaessa rehuaineet luetellaan painoprosenttien mukaisesti suurimmasta pienimpään. b) lemmikkieläimille tarkoitetut rehuseokset: rehuaineet luetellaan joko määrät ilmoittaen tai nimeämällä ne painon mukaan suurimmasta pienimpään. 3. Lemmikkieläimille tarkoitettujen rehuseosten osalta voidaan rehuaineen erityisnimen sijasta kuitenkin käyttää sen ryhmän nimeä, johon rehuaine kuuluu, 10 artiklan a kohdan mukaisesti muodostettujen rehuaineita käsittävien ryhmien mukaisesti. Näistä kahdesta ilmoitusmuodosta voidaan käyttää vain toista, paitsi jos jokin käytetyistä rehuaineista ei kuulu mihinkään määriteltyyn ryhmään. Tällöin on omalla erityisnimellään merkitty rehuaine mainittava painonsa mukaisessa järjestyksessä suurimmasta pienimpään suhteessa ryhmiin. 4. Lemmikkieläimille tarkoitettujen rehuseosten tuoteselostemerkinnöissä voidaan myös erityisesti korostaa rehun ominaisuuksien kannalta olennaisen yhden tai useamman rehuaineen esiintymistä tai alhaista pitoisuutta. Tällöin rehuaineen/-aineiden vähimmäis- tai enimmäispitoisuus painoprosentteina sekoitettujen rehuaineiden kokonaismäärästä osoitetaan selvästi joko siinä yhteydessä, missä korostetaan tietyn rehuaineen pitoisuutta, tai rehuaineluettelossa siten, että mainitaan rehuaine/-aineet ja kyseinen painoprosentti / kyseiset painoprosentit vastaavan rehuaineryhmän yhteydessä." 5) Lisätään 12 artiklaan kohta seuraavasti:"Niiden on määrättävä, että rehuseosten valmistajien on annettava virallisesta valvonnasta vastaavien viranomaisten käyttöön näiden sitä pyytäessä kaikki liikkeelle laskettaviksi tarkoitettujen rehujen koostumusta koskevat asiakirjat, joiden perusteella voidaan varmistaa tuoteselostemerkintöjen sisältämien tietojen oikeellisuus." 6) Lisätään 15 a artikla seuraavasti: (Huomautus kansallisille asiantuntijoille) " 15 a artikla Komissio antaa jäsenvaltioilta saatujen tietojen pohjalta neuvostolle ja Euroopan parlamentille viimeistään ...(8) lukien kertomuksen 5 artiklan 1 kohdan j ja l alakohdassa, 3 kohdan g alakohdassa ja 5 kohdan d alakohdassa sekä 5 c artiklassa ja 12 artiklan toisessa kohdassa perustetun järjestelmän täytäntöönpanosta ja erityisesti siltä osin, kuin on kyse rehuainemäärien ilmoittamisesta painoprosentteina rehuseosten tuoteselostemerkinnöissä, sekä mahdolliset ehdotukset näiden säännösten parantamiseksi." 7) Täydennetään liite tämän direktiivin liitteessä olevalla tekstillä. 2 artikla Kumotaan komission direktiivi 91/357/ETY ...(9) lukien. 3 artikla 1. Jäsenvaltioiden on saatettava voimaan ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään ...(10). Niiden on ilmoitettava tästä komissiolle viipymättä. Niiden on sovellettava näitä säännöksiä ...(11) lukien. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava komissiolle kirjallisina ne kansalliset säännökset, jotka ne antavat tässä direktiivissä tarkoitetuista kysymyksistä. 4 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL ... (2) EYVL C 140, 18.5.2000, s. 12. (3) EYVL ... (4) Euroopan parlamentin lausunto, annettu 4. lokakuuta 2000 (ei vielä julkaistu virallisessa lehdessä), neuvoston yhteinen kanta, vahvistettu 19. joulukuuta 2000, ja Euroopan parlamentin päätös, tehty ... (ei vielä julkaistu virallisessa lehdessä). (5) EYVL L 86, 6.4.1979, s. 30, direktiivi sellaisena kuin se on viimeksi muutettuna direktiivillä 2000/16/EY (EYVL L 105, 3.5.2000, s. 36). (6) EYVL L 265, 8.11.1995, s. 17, direktiivi sellaisena kuin se on muutettuna direktiivillä 1999/20/EY (EYVL L 80, 25.3.1999, s. 20). (7) EYVL L 193, 17.7.1991, s. 34, direktiivi sellaisena kuin se on viimeksi muutettuna direktiivillä 98/67/EY (EYVL L 261, 24.9.1998, s. 10). (8) 4 vuotta 8 kuukautta tämän direktiivin voimaantulopäivästä. (9) 20 kuukautta tämän direktiivin voimaantulopäivästä. (10) 12 kuukautta tämän direktiivin voimaantulopäivästä. (11) 20 kuukautta tämän direktiivin voimaantulopäivästä. LIITE "C OSA (josta säädetään 5 c artiklassa) Muiden kuin lemmikkieläimille tarkoitettujen rehuseosten koostumukseen sisältyvien rehuaineiden ilmoittaminen >TAULUKON PAIKKA> Tuoteseloste-esimerkkejä: > 30 % Ohra > 15-30 % Soijapavut Vehnä > 5-15 % Kaura Sokerijuurikasmassa Sokerijuurikasmelassi 2-5 % Kasviöljy Kalsiumkarbonaatti Vitamiinit (esisekoitetut) Hivenaineet (esisekoitetut) < 2 % Magnesiumoksidi Monokalsiumfosfaatti" NEUVOSTON PERUSTELUT I JOHDANTO 1. Komissio toimitti 10. tammikuuta 2000 neuvostolle ehdotuksen perustamissopimuksen 152 artiklan 4 kohtaan perustuvaksi Euroopan parlamentin ja neuvoston direktiiviksi rehuseosten pitämisestä kaupan annetun direktiivin 79/373/ETY muuttamisesta. 2. Sen jälkeen kun Euroopan parlamentti oli antanut lausuntonsa ensimmäisessä käsittelyssä 4. lokakuuta 2000 ja talous- ja sosiaalikomiteaa ja alueiden komiteaa oli kuultu, neuvosto vahvisti istunnossaan 19. joulukuuta 2000 yhteisen kantansa perustamissopimuksen 251 artiklassa määrätyn kirjallisen menettelyn mukaisesti. II TAVOITTEET 3. Ehdotuksen tarkoituksena on vahvistaa rehuseosten tuoteselostemerkintöjä koskevaa yhteisön lainsäädäntöä, jotta saataisiin käyttöön enemmän tietoja kansanterveyden entistä paremmaksi turvaamiseksi. Tätä varten ehdotuksessa esitetään, että kaikki tuotantoeläimille tarkoitettuihin rehuseoksiin sisältyvät rehuaineet ja niiden määrät on ilmoitettava. Komissio katsoo, että kyseisten tietojen avulla voidaan jäljittää rehuaineet mahdollisesti saastuneiden rehuaineiden tunnistamiseksi. III YHTEINEN KANTA A) YLEISET HUOMAUTUKSET Neuvosto hyväksyy lähestymistavan ja tavoitteet, joita komissio on ehdottanut ja joille Euroopan parlamentti on antanut tukensa, mutta katsoi yhteistä kantaa laatiessaan, että direktiiviehdotuksen perustaan ja muotoon on tehtävä eräitä muutoksia. Muutoksia tehdessään neuvosto halusi erityisesti - täsmentää direktiivin muotoilua ja tehdä sen johdonmukaisemmaksi sekä parantaa täten tekstin juridista selkeyttä ja - täsmentää eräiden säännösten soveltamisalaa. B) ERITYISHUOMAUTUKSET 1. Tärkeimmät komission ehdotukseen tehdyt muutokset Tärkeimmät muutokset koskivat säännöksiä yksityiskohtaisista kvantitatiivisista tiedoista, jotka valmistajien on toimitettava tuotantoeläimille tarkoitettujen rehuseosten koostumuksesta. Neuvosto ei tässä yhteydessä halunnut täysin seurata komissiota ja määrätä valmistajille velvoitetta ilmoittaa rehuseoksiin sisältyvien rehuaineiden tarkat määrät. Koska neuvosto katsoi, että on käytännön syistä ja teknisistä syistä epärealistista säätää tällaista yleisvaatimusta, se valitsi ratkaisun, jonka mukaan ilmoitus on edelleen pakollinen, mutta siinä mainitaan rehuseoksiin sisältyvät rehuaineet painoprosentteina painonsa mukaisessa tärkeysjärjestyksessä vaihteluvälien puitteissa (vrt. 1 artiklan 4 kohta ja yhteisen kannan liite). Yhteisen kannan mukaan rehuseosten valmistajan on kuitenkin asiakkaan erillisestä pyynnöstä toimitettava tälle yksityiskohtainen luettelo kaikista kyseiseen rehuseokseen sisältyvistä ainesosista painoprosentteina ilmaistuina (vrt. 1 artiklan 1 kohta). Valittu ratkaisu ei kuitenkaan estä rehuseosten valmistajaa toimittamasta vapaaehtoisesti yksityiskohtaista luetteloa, jossa ainesosat on ilmaistu painoprosentteina (vrt. 5 artiklan 3 kohdan g alakohdan muutos, joka lisättiin yhteisen kannan 1 artiklan 3 kohdalla). 2. Neuvoston kanta Euroopan parlamentin tarkistuksiin a) Yhteiseen kantaan kokonaan tai osittain sisällytetyt tarkistukset Tarkistukset 1, 3 ja 4 hyväksyttiin, ja ne sisällytettiin yhteisen kannan johdanto-osan 10 kappaleeseen ja 1 artiklan 3 ja 5 kohtaan. Tarkistusten 1 ja 4 muotoilua muutettiin kuitenkin hieman. b) Tarkistukset, joita ei sisällytetty yhteiseen kantaan Neuvosto yhtyi komission kantaan eikä näin ollen ottanut mukaan tarkistuksia 2 ja 5. Neuvosto katsoi, että - tehtävän laajuudesta johtuen komissiolle on annettava tarkistuksen 2 osalta riittävästi aikaa, jotta se voi laatia positiivilistan eläinrehujen sallituista rehuaineista, - Euroopan parlamentin tarkistuksessa 5 ehdottamat määräajat ovat liian lyhyitä ottaen huomioon ajankohdan, jona uutta direktiiviä aletaan soveltaa. IV YHTEENVETO Neuvosto katsoo, että yhteinen kanta, jossa on otettu huomioon edellä esitetyt muutokset ja pääosin Euroopan parlamentin ensimmäisessä käsittelyssä antama lausunto, on tasapainoinen ratkaisu. Se täyttää odotukset, joita käyttäjät ovat asettaneet avoimuuden sekä valmistajat ja valvontaviranomaiset yksinkertaisuuden ja tehokkuuden suhteen, ja näin ollen sen avulla saavutetaan parhaiten komission tavoitteet.